Procurorul districtului Manhattan, Alvin Bragg, care a instrumentat dosarul, a declarat că "singura voce care contează este cea a juriului".
În cadrul unei conferinţe de presă susţinute după verdict, Bragg a menţionat că "acest acuzat putea fi diferit de oricare altul din istoria Americii", dar "în cele din urmă, acest verdict a fost dat în acelaşi mod ca în orice alt caz", notează Noi.md cu referire la news.ro.Condamnarea lui Trump a declanşat o furtună politică la Washington.
Republicanii au atacat cu furie verdictul ca pe o eroare judiciară, în timp ce democraţii i-au lăudat pe juraţii din New York pentru că au pronunţat o hotărîre corectă într-unul dintre cele mai răsunătoare procese din istoria Americii.
Campania lui Joe Biden a declarat că "nimeni nu este mai presus de lege".